|  |
| --- |
| **Manyleb y Swydd a’r Person** |
| **Teitl y swydd:****Cyfeirnod:** | **Swyddog Cyfathrebu**MBS-020-21 |
| **Aelod o’r Senedd** | **Jane Dodds AS** |
| **Band cyflog:** | **2** |
| **Ystod cyflog: (pro rata)** | **£22,757 - £33,356** *(Graddfa 5 pwynt. Dim ond o dan amgylchiadau eithriadol y byddwn yn penodi uwchlaw pwynt 1)* |
| **Oriau gwaith:** | **30 awr** |
| **Natur y penodiad:** | **Cyfnod penodol tan 31 Mai 2022** |
| **Lleoliad:** | **Senedd Cymru, Bae Caerdydd** |
| **Diben y swydd** |
| Gwneud gwaith ymchwil/gwaith sy'n ymwneud ag ymchwil a’r cyfryngau ar ran yr Aelod o’r Senedd yn ôl y gofyn, gan sicrhau y cynhelir safonau cyfrinachedd. |
| **Prif ddyletswyddau** |
| ***Sylwer mai disgrifiad swydd cyffredinol ar gyfer rôl Band 2 yn y tîm Cyfathrebu yw'r disgrifiad hwn. Efallai y bydd angen i chi ddileu unrhyw wybodaeth amherthnasol.***1. Sefydlu ystod eang o gysylltiadau yn y wasg, y cyfryngau darlledu ac ar-lein, er mwyn hyrwyddo gwaith yr Aelod o'r Senedd.2. Gwneud gwaith ymchwil, paratoi ac ysgrifennu datganiadau i'r wasg a  datganiadau eraill i'r cyfryngau.3. Trafod â’r Aelod o’r Senedd/Rheolwr Swyddfa a nodi agweddau ar eu gwaith a allai fod o ddiddordeb i'r cyfryngau.4. Nodi digwyddiadau sydd i ddod a allai fod yn gyfleoedd ar gyfer sylw yn y cyfryngau.5. Sefydlu presenoldeb ar y cyfryngau cymdeithasol a rhoi cyhoeddusrwydd i ddigwyddiadau, cymorthfeydd ac ati ac ymateb i ymholiadau a sylwadau ar y cyfryngau cymdeithasol.6. Sicrhau y rheolir systemau swyddfa'r wasg yn esmwyth a sefydlu system effeithiol o fonitro'r cyfryngau, gan gynnwys y cyfryngau print, darlledu ac ar-lein.7. Trefnu cyfweliadau a chynadleddau i'r wasg ar ran yr Aelod o’r Senedd a bod yn bresennol ynddynt gyda'r Aelod, yn ôl y galw.8. Datblygu e-gyfathrebu ag etholwyr a grwpiau sy'n ymgyrchu ar faterion lleol ar draws y rhanbarth.9. Llunio adroddiadau print ac ar-lein rheolaidd, sy'n hysbysu'r cyhoedd ac aelodau'r blaid am y gwaith a wneir gan yr Aelod o’r Senedd.10. Sicrhau bod gwybodaeth am sylw yn y cyfryngau ar gael bob amser.11. Cyflawni dyletswyddau eraill i'r Aelod o’r Senedd, yn ôl y gofyn. |
| **Manyleb y Person (cyfeiriwch at y meini prawf 'hanfodol' isod wrth lenwi'r adran ‘*Gwybodaeth i gefnogi eich cais*’ ar y ffurflen gais.** |
| **Gwybodaeth a phrofiad hanfodol*** Profiad o weithio’n effeithiol yn y wasg ysgrifenedig, y byd darlledu neu ar-lein, neu’r sector cysylltiadau cyhoeddus.
* Gwybodaeth a dealltwriaeth o’r dulliau o ymdrin â’r cyfryngau, gan gynnwys llunio cynllun cyfathrebu.
* Dealltwriaeth o'r angen i adlewyrchu barn yr Aelod o’r Senedd mewn modd sy'n adlewyrchu cyfle cyfartal ac nad yw'n ymfflamychol, yn ansensitif, yn enllibus, yn athrodus neu'n ddifenwol.
* Dealltwriaeth o’r angen i frwydro yn erbyn gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i'r materion hyn.

**Cymwysterau hanfodol*** Gradd neu gymhwyster cyfatebol mewn pwnc perthnasol neu;
* Gymhwyster ffurfiol, e.e. NVQ lefel 3 neu 4 neu gymhwyster cyfwerth yn y cyfryngau neu ym maes cyfathrebu.

**Sgiliau ac ymddygiadau hanfodol*** Sgiliau rhyngbersonol effeithiol a'r gallu i feithrin perthnasoedd ar draws ffiniau proffesiynol ag aelodau o’r wasg a’r cyfryngau.
* Y gallu i feddwl am syniadau ar gyfer eitemau newyddion sy'n adlewyrchu gwaith yr Aelod o’r Senedd.
* Sgiliau ysgrifenedig ardderchog gyda'r gallu i lunio nodiadau briffio a datganiadau i'r wasg.
* Y gallu i weithio ar eich liwt ei hun gan gadw at derfynau amser tyn, ynghyd â'r gallu i weithio'n hyblyg ac ymdopi ag amrywiaeth o dasgau ar yr un pryd.
* Y gallu i ddangos sensitifrwydd a sicrhau bod y safonau cyfrinachedd uchaf yn cael eu cynnal.

*Dymunol** Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
* Y gallu i weithio drwy gyfrwng y Gymraeg a’r Saesneg.
* Yn arddel amcanion a gwerthoedd y blaid.
 |
| **Gwybodaeth ychwanegol** |
| Sylwer y bydd y penodiad yn amodol ar eirdaon a gwiriad diogelwch.\**Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben.  Yn achos swyddi yng ngrŵp y blaid, os bydd arweinydd y blaid yn newid, neu os bydd nifer aelodau'r grŵp yn newid, mae’n bosibl y daw’r swydd hon i ben.*  |
| **Y broses ymgeisio** |
| **Dyddiad cau:** | 17:00, 21 Mehefin 2021 |
| **Cyfweliadau:** | Cyfweliadau i'w cynnal drwy ddefnyddio technoleg fideogynhadledd yn fuan ar ôl y dyddiad cau.  |
| **Manylion cyswllt:** | branwen.griffiths@senedd.cymru |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhyw, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |